Armeekindral

Armeekindral on kõrgema ohvitseri sõjaväeline auaste mitmes riigis. 

Armeekindrali auastme nimetus pärineb kas riigi kogu maaväe ülema sümboolsest või reaalsest ametikohast (nagu näiteks Ameerika Ühendriikides) või armee kui korpusest suurema sõjaväelise üksuse ülema ametikohast (nagu näiteks Prantsusmaal või Venemaal).

Ameerika Ühendriigid

pisi|Ameerika Ühendriikide armeekindrali õlak 1959−2015
Ameerika Ühendriikide armeekindrali ehk "viietärnikindrali" auaste (General of the Army, NATO OF-10) vastab üldiselt Lääne-Euroopa marssali auastmele, auastet antakse ainult sõja ajal või aunimetusena. Armeekindralile vastab USA mereväes laevastikuadmiral.

Armeekindralid
 Nr Daatum Pilt Nimi Märkused   85px George Catlett Marshall (1880−1959)    85px Douglas MacArthur (1880−1964)    85px Dwight D. Eisenhower (1890−1969)    85px Henry H. Arnold (1886−1950)    85px Omar Bradley (1893−1981) Ülendati Korea sõja ajal armeekindraliks, et ta ei oleks oma alluvast, Douglas MacArthurist, madalamal auastmel

Arnold oli armeekindraliks ülendamise ajal armee õhuvägede ülemjuhataja teises maailmasõjas. Kui 18. septembril 1947 sai USA õhuväest eraldi väeliik, viidi ta õhuväkke üle koos auastmega – 7. mail 1949 sai temast õhuväekindral (General of the Air Force). Tänini on ta ainus sellel auastmel olnud isik, ning ainus isik, kes on olnud kahel viietärnilisel auastmel.

Bradley suri 8. aprillil 1981, olles viimane elusolev viietärniohvitser. Pärast teda ei ole kellelegi teisele armeekindrali auastet antud, kuid ametlikult on see USA armees olemas ning seda saab senati nõusolekul anda, suurima tõenäosusega järgmise suure sõja ajal.

Bulgaaria
Armeekindrali (bulgaaria keeles армейски генерал) auaste kehtis aastatel 1945−1998 Bulgaaria tsaaririigis, Bulgaaria Rahvavabariigis ja Bulgaaria Vabariigis.

Armeekindralid
 Daatum Nimi  Ivan Popov Mihhailov (1897−1982)  Petr Pavlov Pantševski (1902−1982)  Dobri Marinov Džurov (1916−2002)  Iordan Žekov Mutafšiev (sündinud 1940)  Ljuben Iordanov Petrov (sündinud 1938)

NSV Liit ja Venemaa Föderatsioon

Nõukogude Liidu ja Venemaa Föderatsiooni armeekindrali auastet (генерал армии) loetakse võrdseks Lääne-Euroopa marssali ja USA armeekindrali auastmega (NATO OF-10), sellele vastab mereväes laevastikuadmirali auaste. Armeekindralist kõrgem on tänapäeval Venemaa Föderatsiooni marssali auaste ja madalam kindralpolkovniku auaste.

Poola Rahvavabariik
Poola Rahvavabariigis kehtis armeekindrali (poola keeles generał armii) auaste aastatel 1951−1958 ja 1973−1991. Sellest kõrgem oli Poola marssali aukraad, madalam kindralpolkovniku auaste.

Armeekindralid
 Nr Daatum Pilt Nimi   Stanisław Gilarowicz Popławski (1902−1973)   85px Wojciech Witold Jaruzelski (1923−2014)   85px Florian Siwicki (1925−2013)

Prantsusmaa
Prantsusmaa armeekindrali auaste (général d'armée) vastab enamiku NATO riikide, sh USA, Suurbritannia ja Eesti kindrali auastmele (OF-9, nt USA "neljatärnikindral"), mereväes vastab sellele admirali auaste.

Saksa Demokraatlik Vabariik
Saksa Demokraatlikus Vabariigis kehtestati armeekindrali (saksa keeles Armeegeneral) auaste 1959. aastal. Kuni 1982. aastani oli see riigi relvajõudude kõrgeim auaste, seejärel Saksa Demokraatliku Vabariigi marssalist madalam. Kuna viimast kellelegi ei antud, jäi armeekindral de facto kõrgeimaks aukraadiks. Sellest madalam oli kindraloobersti auaste (Nõukogude Liidu kindralpolkovniku vaste). Armeekindraliks said viis isikut, kellest kolm olid kaitseministrid (Stoph, Hoffmann ja Keßler), üks julgeoleku- (Mielke) ja üks siseminister (Dickel). See endine auaste vastab samuti NATO OF-9-le ja on võrdne Saksamaa Liitvabariigi Bundeswehri kindrali (General) auastmega.

Armeekindralid
 Nr Aasta Pilt Nimi   85px Willi Stoph (1914−1999)   85px Heinz Hoffmann (1910−1985)   85px Erich Fritz Emil Mielke (1907−2000)   85px Friedrich Dickel (1913−1993)   85px Heinz Keßler (1920−2017)

Tšehhi Vabariik
Tšehhi Vabariigi kaitseväes on armeekindral (tšehhi keeles Armádní generál) maaväe kõrgeim aukraad; see vastab neljatärni- ehk täiskindrali auastmele. Sellest madalam aukraad on kindralleitnant. Siiani on auaste omistatud kümnele sõjaväelasele. Neist kaheksa on olnud Tšehhi Vabariigi kaitseväe kindralstaabi ülemad, ainult II maailmasõja veteranid Tomáš Sedláček ja Emil Boček ei ole selles ametis teeninud.

Armeekindralid alates 1993
 Nr Daatum Pilt Nimi    Karel Pezl (1927−2022)    Jiří Šedivý (sündinud 1953)   85px Pavel Štefka (sündinud 1954)   85px Tomáš Sedláček (1918−2012)   85px Vlastimil Picek (sündinud 1956)   85px Petr Pavel (sündinud 1961)   85px Josef Bečvář (sündinud 1958)   85px Aleš Opata (sündinud 1964)   85px Emil Boček (1923−2023)   85px Jiří Nekvasil (sündinud 1948)

Ukraina

Ukraina relvajõududes kehtis aastatel 1992−2020 Ukraina armeekindrali (ukraina keeles Генерал армії України) auaste. See oli kõrgeim sõjaväeline auaste, millest madalam oli kindralpolkovnik. Sellega võrdne auaste oli aastast 1993 Ukraina siseteenistuse kindral ja aastast 2004 Ukraina tsiviilkaitseteenistuse kindral (nimetati 2012. aastal ümber tsiviikaitseteenistuse kindraliks). Armeekindrali auaste kaotati 2020. aastal ja see asendati kindrali auastmega. Ukraina armeekindrali auaste anti 19 sõjaväelasele.

65px|right|Usbekistani armeekindrali õlak
Usbekistan
Usbekistani relvajõududes on armeekindral kõrgeim sõjaväeline auaste. Kuni 2002. aastani oli see madalam Usbekistani Vabariigi marssalist. Armeekindralist madalam aukraad on kindralpolkovnik. 2020. aasta seisuga ei ole armeekindrali auastet kellelegi antud. 

Kategooria:Nõukogude Liidu sõjandus
Kategooria:Sõjaväelised auastmed
Kategooria:Ukraina relvajõud
Kategooria:Venemaa Föderatsiooni sõjaväelised auastmed